**KRIMINALISTIČKO-POLICIJSKI UNIVERZITET**
Ul. cara Dušana br. 196, Beograd- Zemun
Telefoni: 3107-967, 3107-104
www.kpu.edu.rs

objavlјuje

**KONKURS**
**ZA UPIS NA DOKTORSKE AKADEMSKE STUDIJE**

 **U ŠKOLSKOJ 2020/2021. GODINI**

Kriminalističko-policijski univerzitet u Beogradu, u školskoj 2020/2021. godini, raspisuje konkurs za upis samofinansirajućih studenata na doktorske akademske studije:

* **5 studenata za upis na studijski program doktorske akademske studije *Kriminalistika i pravo***
* **5 studenta za upis na studijski program doktorske akademske studije *Forenzičko inženjerstvo***
* **3 studenta za upis na studijski program doktorske akademske studije *Informatika***

USLOVI UPISA

I Na doktorske studije **Kriminalistika i pravo,** može se upisati:

1. kandidat koji je završio akademske studije kriminalistike prvog i drugog stepena na Kriminalističko-policijskom univerzitetu i ostvario najmanje 300 ESPB bodova i prosečnu ocenu najmanje 8,00 ostvarenu i na prvom i na drugom stepenu akademskih studija, bez polaganja prijemnog ispita,

2. kandidat koji je stekao visoko obrazovanje po propisima koji su važili do dana stupanja na snagu Zakona o visokom obrazovanju („Službeni glasnik RS„ br. 76/05), završetkom osnovnih studija u trajanju od najmanje osam semestara po Nastavnom planu i programu Policijske akademije i stekao zvanje diplomirani oficir policije, sa najmanjom prosečnom ocenom 8,00, bez polaganja prijemnog ispita.

**Izuzetno** može se upisati i kandidat koji je završio osnovne i/ili master akademske studije iz polјa društveno-humanističkih nauka na drugoj visokoškolskoj ustanovi i ostvario najmanje 300 ESPB bodova i prosečnu ocenu najmanje 8,00 ostvarenu i na prvom i na drugom stepenu akademskih studija, pod uslovom da položi prijemni ispit.

**Kandidati koji polažu prijemni ispit** za upis nadoktorske studije **Kriminalistika i pravo,** u obavezi su da polažu 4 ispita, i to iz predmeta: Organizacija i poslovi policije, Nacionalna bezbednost, Kriminalistika i Krivično pravo. Uspešnost kandidata na polaganju prijemnog ispita, ocenjuje se bodovima koji za svaki predmet mogu biti od 0 do 5. Kandidat je položio ispit na predmetu ukoliko je ocenjen sa 2 ili više boda. Svaki od 4 predmeta je eliminacioni bez mogućnosti ponovnog polaganja.

Kandidati koji ne polažu prijemni ispit boduju se sa 22 boda.

Prijemni ispit za kandidate biće realizovan samo u slučaju nedovolјnog broja prijavlјenih kandidata koji ne polažu prijemni ispit.

II Na doktorske studije **Forenzičko inženjerstvo,** može se upisati:

1. kandidat koji je završio akademske studije Forenzičko inženjerstvo prvog i drugog stepena na Kriminalističko-policijskom univerzitetu i ostvario najmanje 300 ESPB bodova i prosečnu ocenu najmanje 8,00 ostvarenu i na prvom i na drugom stepenu akademskih studija, bez polaganja prijemnog ispita,

2. kandidat koji je završio osnovne i/ili master akademske studije iz polјa tehničko-tehnoloških, prirodno-matematičkih i medicinskih nauka na drugoj visokoškolskoj ustanovi i ostvario najmanje 300 ESPB bodova i prosečnu ocenu najmanje 8,00 ostvarenu i na prvom i na drugom stepenu akademskih studija, pod uslovom da položi prijemni ispit.

3. kandidat koji je stekao visoko obrazovanje po propisima koji su važili do dana stupanja na snagu Zakona o visokom obrazovanju („Službeni glasnik RS„ br. 76/05), završetkom osnovnih studija u trajanju od najmanje osam semestara sa najmanjom prosečnom ocenom 8,00 na drugoj visokoškolskoj ustanovi iz polјa tehničko-tehnoloških, prirodno-matematičkih i medicinskih nauka, pod uslovom da položi prijemni ispit.

**Izuzetno**, može se upisati kandidat naveden u tačkama 1-3 ukoliko ima prosečnu ocenu ispod 8,00 na svim prethodnim nivoima studija, pod uslovom da ima objavlјen najmanje jedan rad u časopisu sa impakt faktorom sa SCI liste, odnosno SCIe liste iz polјa tehničko-tehnoloških, prirodno-matematičkih i medicinskih, pod uslovom da položi prijemni ispit.

**Kandidati koji polažu prijemni ispit** za upisu na doktorske studije **Forenzičko inženjerstvo** u obavezi su da polažu 2 ispita, i to iz predmeta: Tehničko-tehnološko inženjerstvo i Savremene tehnike za identifikaciju materijala. Uspešnost kandidata na polaganju prijemnog ispita ocenjuje se bodovima koji za svaki predmet mogu biti od 0 do 8. Kandidat je položio ispit na predmetu ukoliko je ocenjen sa 4 ili više boda. Svaki od dva predmeta je eliminacioni bez mogućnosti ponovnog polaganja.

Kandidati koji ne polažu prijemni ispit boduju se sa 18 bodova.

Prijemni ispit za kandidate biće realizovan samo u slučaju nedovolјnog broja prijavlјenih kandidata koji ne polažu prijemni ispit.

III Na doktorske studije **Informatike,** može se upisati:

1. kandidat koji je završio akademske studije Informatika i računarstvo prvog i drugog stepena na Kriminalističko-policijskom univerzitetu i ostvario najmanje 300 ESPB bodova i prosečnu ocenu najmanje 8,00 ostvarenu i na prvom i na drugom stepenu akademskih studija, bez polaganja prijemnog ispita,

2. kandidat koji je završio osnovne i/ili master akademske studije iz polјa prirodno-matematičkih i tehničko-tehnoloških nauka na drugoj visokoškolskoj ustanovi i ostvario najmanje 300 ESPB bodova i prosečnu ocenu najmanje 8,00 ostvarenu i na prvom i na drugom stepenu akademskih studija, pod uslovom da položi prijemni ispit.

3. kandidat koji je stekao visoko obrazovanje po propisima koji su važili do dana stupanja na snagu Zakona o visokom obrazovanju („Službeni glasnik RS„ br. 76/05), završetkom osnovnih studija u trajanju od najmanje osam semestara sa najmanjom prosečnom ocenom 8,00 na drugoj visokoškolskoj ustanovi iz polјa prirodno-matematičkih i tehničko-tehnoloških nauka pod uslovom da položi prijemni ispit.

**Izuzetno**, može se upisati kandidat naveden u tačkama 1-3 ukoliko ima prosečnu ocenu ispod 8,00 na svim prethodnim nivoima studija, pod uslovom da ima objavlјen najmanje jedan rad u časopisu sa impakt faktorom sa SCI liste, odnosno SCIe liste iz polјa prirodno-matematičkih i tehničko-tehnoloških nauka, pod uslovom da položi prijemni ispit.

**Kandidati koji polažu prijemni ispit** za upisu na doktorske studije **Informatike** u obavezi su da polažu 2 ispita, i to iz predmeta: Veštačka inteligencija i Sigurnost računarskih sistema. Uspešnost kandidata na polaganju prijemnog ispita ocenjuje se bodovima koji za svaki predmet mogu biti od 0 do 8. Kandidat je položio ispit na predmetu ukoliko je ocenjen sa 4 ili više boda. Svaki od dva predmeta je eliminacioni bez mogućnosti ponovnog polaganja.

Kandidati koji ne polažu prijemni ispit boduju se sa 18 bodova.

Prijemni ispit za kandidate biće realizovan samo u slučaju nedovolјnog broja prijavlјenih kandidata koji ne polažu prijemni ispit.

**Zajedničke odredbe**

Uslov za rangiranje kandidata je poznavanje engleskog jezika do određenog nivoa znanja, što se utvrđuje testiranjem kandidata. Rezultat provere iskazuje se kao „položio“ i „nije položio“. Kandidat koji poseduje važeći sertifikat (British Council, Cambridge English Language Assessment ili neki drugi zvanično priznat sertifikat), minimum B2 nivoa prema zajedničkom evropskom referentnom okviru za jezike, ne polaže test iz engleskog jezika.

Način prijavlјivanja

Konkurs je otvoren počev od dana 28. 9. 2020. godine do 12. 10. 2020. godine. Prijave na konkurs kandidati podnose putem elektronske pošte – platforme zaklјučno sa 12. 10. 2020. godine do 15,00 časova.

Uz prijavu se podnosi:

1. popunjeni obrazac prijave (preuzeti *ovde*)
2. diploma ili uverenje o završenim studijama prvog i drugog stepena (mogu i overene fotokopije);
3. potvrda da su studijski programi koje je kandidat završio akreditovani, (ne odnosi se na kandidate koji su osnovne studije završili prema propisima koji su važili do stupanja na snagu Zakona o visokom obrazovanju („Službeni glasnik RS„ br. 76/05);
4. izvod iz matične knjige rođenih (može i overena fotokopija);
5. uverenje o državlјanstvu (ne starije od šest meseci, može i overena fotokopija);
6. uverenje da se protiv kandidata ne vodi krivični postupak izdato od strane nadležnog suda (ne starije od šest meseci) za kandidate iz građanstva, ili potvrda da su u radnom odnosu u Ministarstvu unutrašnjih poslova Republike Srbije za kandidate koji su zaposleni u Ministarstvu;
7. potvrdu o izvršenoj uplati manipulativnih troškova.

Na ime manipulativnih troškova konkursa kandidat uplaćuje iznos od 7.000,00 dinara, na račun Univerziteta 840-1751666-08; primalac – Kriminalističko-policijski univerzitet; svrha uplate – manipulativni troškovi.

Način utvrđivanja RANG-liste kandidata

Rang-lista kandidata objavlјuje se na oglasnoj tabli i internet stranici Univerziteta.

Rangiranje, odnosno redosled kandidata za upis na doktorske akademske studije utvrđuje se na osnovu zbira:

* ukupne prosečne ocene ostvarene na akademskim studijama prvog i drugog stepena, koja se određuje delјenjem sa brojem dva zbira prosečnih ocena ostvarenim na osnovnim i master akademskim studijama, i
* ukupnog broja bodova ostvarenih na prijemnom ispitu.

Ukoliko dva ili više kandidata imaju istu ukupnu prosečnu ocenu, prednost imaju kandidati koji su navedene nivoe studija okončali u kraćem roku.

Na preliminarnu rang-listu kandidata prema studijskim programima može se podneti žalba Komisiji za upis u roku od tri dana od dana objavlјivanja preliminarne rang-liste. Komisija za upis rešava po žalbi, nakon čega utvrđuje konačnu rang-listu.

Konačna rang-lista studijskog programa je osnov za upis kandidata.

Pravo upisa na određeni studijski program stiče kandidat koji je na konačnoj rang-listi rangiran u okviru odobrenog broja studenata za taj studijski program.

Ako se kandidat koji je ostvario pravo na upis ne upiše u terminu koji će biti određen za upis, Univerzitet će umesto njega upisati narednog kandidata sa rang-liste.

**Visina školarine**

Visina školarine za studente državlјane Republike Srbije iznosi 180.000,00 dinara i može se uplatiti u dve rate.

Visina školarine za strane državlјane iznosi 3.000,00 evra u dinarskoj protivrednosti po zvaničnom kursu NBS, na dan uplate.